
Cada contenido di e cartanan a ser 
corta y adapta na estilo di Revista 
Boulevard. 


Como un mama, mi a bira tristo, na 
momento cu mi a lesa den e articulo 
di Revista Boulevard, di e mucha 
muher cu a cai na estado cu apenas su 
11 aña di edad pa despues bira mama. 
Sinembargo algo asina no a cai como 
un sorpresa pa mi persona. Aki na 
Aruba mes ta conoci, cu ta tin mucha 
muhernan joven cu a yega di cai na 
estado cu e mesun edad joven di e 
mucha muher, Jenny. Mi pregunta ta, 
ta na unda nos ta fallando? 


R.F. 


Tabata sigur un verguenza pa loke un 
mucha muher joven, cu ainda ta 
bayendo school y ta un mucha 
completo ainda, por a yega di bai 
asina leu cu su curpa. Tambe na 
Aruba casonan asina vergonzoso 
lamentablemente sa tuma lugar. Mi 
mes ta di Opinion, cu varios di e 
mayornan, ta e gran culpable tras di e 
actonan asina doloroso pa comenta. 
Ta pakico nos como mayornan no ta 
diciplina nos yiunan mas mihor, pa 
evita cu algo asina mester tuma lugar! 
Talvez e palabra sex ta algo di gran 
valor, den sorto di casonan asina 
tristo? Pa mi e mucha muherjoven ey, 
nota hayae valornecesario y tampoco 

compacion of apoyo. Mi ta desaproba 
e mayornan di Jenny cu a falla 
barbaramente den educacion di su 
yiunan. Ta algo hopi tristo pa por a 
lesa, con e mayornan envez di a 
demostra aunque ta un poco di 
malcontento y desgusto pa nan yiu 
muher joven pa loque e la comete, a 
sinti nan mes completamente feliz. 
Mi opinion ta, cu demostrando asina 
habri bo apoyo, bo ta completamente 
di acuerdo pa loque bo yiu muher a 
haci, pa cual sin duda, nan mes di e 
manera ey, ta duna nan yiu muher 
joven nan aprobacion completo. Ta 
tristo pa por a lesa, con e mayornan 
hasta a bai na un Radio emisora, pa 
por a demostra con contento nan a 
keda, cu nan yiu muher chiquito, por 
a trece un baby completamente salud 
na mundo. Ta te con leu nos kier bai 
den e mundo aki? 


P.S. 


E articulo den Revista Boulevard no 
a cai como algo nobo pa mi. Mi mes 
como mama, a yega di experencia un 
caso casi igual, den e bario unda mi ta 
bibando, di un mucha muherjoven cu 
a cai na estado. E pregunta ta; cu 
talvez nos como mayornan ta dedica 
bastante tempo necesario, pa un mihor 
educacion na nos yiunan. Di 
importante ta, cu un mucha homber 
tambe mester ser educa riba tur tereno, 


Cartanan Ricibi MED 


pa no desgracia un mucha muher 
joven cu ainda ta bayendo school. Sex 
mester keda algo sagrado y mester ser 
practica pa solamente esnan cu tin e 
bendicion pa haci esey. 


F.T. 


Un mucha muher joven di apenas 11 
aña y ya caba na estado ta algo di 
desaproba completo. E tempo 
necesario a yega, cu nos mucha 
muhernan cu ainda ta bayendo school, 
mester haya e educacion necesario na 
school, kico exacto sex tin di 
nificacion. Lo ta bon pa cada mayor, 
cu tin un of mas yiu cu ta bayendo 
school, pa aserca e cabezante di 
school, pa nan tin un bon programa 
educativo riba e tereno ey. E 
disfrutacion di sex no ta algo, cu un 
mucha muher joven mester haci. E 
articulo ey ta algo, cu sigur no a 
merece un publicacion den Revista 
Boulevard. Pa mi e articulo ey ta un 
escandalo completo. Sorto di casonan 
baho asina, tambe ta tumando lugar 
na Aruba, cual ta algo hopi serio mes. 
Como mama, mi a educa tur mi 
yiunan, pa nunca nan no comete algo 
asina, pa mayan den futuro, nos no 
mester pasa den un verguenza asina 
critico. Mas peor di e caso completo 
ey ta, cu na momento cu e mucha 
muher joven a cai na estado, e mucha 
homber di e mucha muher menciona, 

no a cumpli cu su deber responsable 
como tata. Na momento cu tanto € 
mucha muher joven ey a cai na estado, 
y cu mas e€ mucha muher ey, ta tin 
mester di e tata na su lado, e mucha 
homber ey sin tene piedad a bandona 
e mucha muher ey. Un gozo di sex cu 
sigura resulta den un derota completo 
pa e mucha muher joven. 


F.L. 


Pa mi como mama di dos yiu muher 
“cu ainda ta bayendo school, mi ta 
haya algo asina tristo y alarmante di 
e mucha muher joven. Na Aruba 
tambe tin casonan igual cu a yega di 
tuma lugar. Sinembargoe publicacion 
baho cu Revista Boulevard a publica, 
mester di su atencion necesario. 
Muchanan bou di edad menor, mester 
por haya e educacion necesario, kico 
e palabra sex exacto tin di nificacion. 
Sex por ser practica, pero na e edad 
mas corecto cu ta posible. 


R.H. 


Un mucha muher joven di apenas 12 
aña, y ya caba tin su baby na mundo, 
ta algo sigur leu for di normal. Ta algo 
tristo mes pa por a lesa, con e mucha 
muher joven ey tin tur e apoyo 
completo di su mayornan y tambe di 
su coleganan di school. A yega tempo 
pa e schoolnan bombardea sex como 
algo pa e problema menciona. Esey 
sigur lo por resolve cada problema 
serio cu tin di haci cu sex. No cu mi 
tin nada contra pa lesnan di sex ser 
duna na school, pero si e mester tuma 
lugar di un manera mas educativo cu 
por. 


H.V. 


Ta hopi tristo mes, pa por a ser 
confronta cu e articulo, den cual un 
mucha muher joven cu ainda ta 
bayendo school, a encontra su mes. 
Na Aruba tambe a yega di socede algo 
parecido, y cu tambe e mucha muher 
cu ainda tabata bayendo school, a 
logra haya tur e apoyo completo di su 
mayornan. Mester comenta, cu sorto 
di mayornan asina, no a merece di tin 

un of mas yiu. A yega tempo, pa tur 
mayornan mester tine responsabilidad 
necesario, pa evita sorto di casonan 
asina bou di nivel. No mucho tempo 
pasa un corant local tambe a yega di 
trece un noticia semilar, na unda un 
mucha muher joven di Aruba a cai na 
estado, y tabata riba e caminda pa 
trece un baby na mundo. Mi ta kere cu 
a yega e tempo necesario, pa nos 
maatschappelijke Werksternan mester 
cuminza actua severamente, como cu 
nan tambe ta conta como un di e gran 
armanan pa nos yiunan tin un mihor 
educacion na school. Ta nan por 
defende nos yiunan contra cualquier 
disfrutacion di sex prohibi. 


La 


Pa loque a ser publica di e mucha 
muher joven, cu ya caba a bira mama 
ta algo sigur doloroso, cu ta tumando 
lugar na tur parti di mundo. Si 
enverdad nos kiermira e problemanan 
akisersoluciona, anto a biratempo pa 
cuminza actua. Sigur ta, cue mayornan 
ta mucho simpatico pa nan yiu muher, 
cu a bira victima di gozonan cu e no 
ta tin derecho riba esey. A bira tempo 
pa nos pone e personanan cu comete 
un acto asina, responsable pa nan acto 
baho. Ta parce cu envez cu na 
schoolnan, e alumnonan haya e 
educacion necesario loque ta trata di 
sex, anto esaki ta puro contrario. Si 
tuma unehemplo anto por ser comenta, 
cu envez cu e alumnonan sa kico 
enverdad sex ta conteni, e ta resulta 
completamente encontrario. Ealumno 
dischooltaparce cu nan taser informa, 
kico di bon sex ta conteni pa 
maestronan inresponsable. Mihor 
comenta, cu un alumno di school pa 
e motibo ey, no por spera riba e 
momento apropiado pa haci sex. Ta 
un deber di un y tur, pa condena algo 
cu ta pertenece di inmoralidad. Cada 
mucha cu ta bayendo school mester 
siña obligatoriamente e bon ehemplo, 
pa nan tin e manera valido di loque 
sex ta encera. 


J.O. 





Y mucho Lisa no ta tin di keha 
cumpliendo cu su trabou tras di bar. 
E tabata scucha bon musica resona y 
ademas e ta tin e oportunidad pa sera 
conoci cu hopi otro hende. Tabata 
riba un anochi na momento cu Lisa 
cun sorto di odio ta mirando den 
direccion di algun joven. E mucha 
hombernan ey tabata sinti nan mes 
mucho mas macho di loke realidad 





acepta e trabou ey. 


nan ta. No a dura hopi tempo pa Lisa 
por a sera conoci casi cu tur e 
clientenan di e discotheek. Riba un 
anochi tabata igual cu e corazon di 
Lisa a despierta, ora cu su miradanan 
a bai den direccion di un joven cu pa 
promer vez a presenta den e 
discotheek. Un joven cu den e 
wowonan di Liza a brilla como un 
sorto di tesoro cu su presencia. 


badly Au 


Autor: Theolindo Lopez 


Sinembargo Lisa por a notacu e Joven 
tabata aleha su mes for di tur e otro 
clientenan. Diripiente Lisa por a tende 
con su corazon tabata funciona den un 
condicion leu for di normal, na 
momento cu e la ser aserca pa e joven 
cu e la admira riba e anochi ey. 

"Halo, mi por haya e honor pasersirbi 
cu'ncervez?" Despues di e palabranan 
ey tambe ejoven timido a kita su cara 

Lisa kende tin su 23 aña di edad ta trahando cu tur 
su energia den un discotheek. Tras di e bar e ta 
percura pa su trabou ser bon cumpli. Aunque cu Lisa 
no ta un profesional den e ramo ey, e ta haciendo su 
maximo esfuerzo pa tur cliente keda satisfecho cu su 
servicio. Lisa tin un diploma valioso den su poder, 
pero como cu e no por a logra na haya un trabou 
adapta na su persona, no a keda Lisa nada mas pa 

for di Lisa, y e la dirigi su miradanan 
mas leu dene sala di e discotheek. Ora 
cu Lisa a sirbi ejoven ey, e la gradici 
pa e servicio, y despues e la aleha su 
mes for di e bar. Na e momento ey 
Lisa por asinti igual cu ta un luztabata 
brilla na su corazon. Lisa no pora kita 
su mirada for di joven ey. Ela penetra 
manera un flecha di amor den su bida. 
Lisa a sinti su mes igual cu e tabata ser 
rondona pa un claridad preciosa. 
Tabata mescos cu ta un cantidad di 
flor a sali for nan hardin pa corona su 
alma cu un riqueza di dulzura. 


Lisa no ta sa con pa haci, pa e por a 
logra conquista ejoven ey cua drenta 
inespera den su bida. Su alma a manera 
ser corona cu'n romance cu tabata 
haci su entrada. E joven ey a deposita 
Lisa den un locura inolvidable. Lisa 
tabata imagina su mes, cu e joven ey 
mes lo tuma e curashi necesario, pa 
„ aserca su persona. Na momento cu € 
“la ripara cu esey no ta e caso manera 
e la hiba di pensamento, e tabata sa cu 
ta su persona mester cuminza tuma € 
promer paso. Pa e motibo ey, € la 
aserca e joven, y a bisa cu'n voz suave 
y melodioso: "Halo, bo ta divirtiendo 
bo mes na bo gusto?" 
E joven cu ta tin e corazon di Lisa 
completamente domina, pa un rato a 

keda encanta pa e pregunta dirigi na 
su persona y despues a puntra: "Bo 
por ta asina amable pa laga mi sa ta 
riba kico bo ta basa bo pregunta?” 
"Pakico no," Lisa a contesta, "e ta un 
pregunta normal como empleada di e 
discotheek aki." 

Pa un rato e joven a mantene un 
silencio y despues e la dirigi su mes 
atrobe na Lisa. 

"Mi portin e honordi brinda bo algo?" 
Lisaahari y despues abisae siguiente: 
"Mi no ta mira pakico mi mester 
nenga bo ofrecio. "Si ta posible milo 
tuma un cocktail como nos promer 
encuentro cu otro." 

"Mi nomber ta Rolf Rick, si bo ta 
aprecia esey!" 

"Y di mi ta Lisa Bettina, y ademas mi 
tasemper na bo fabor," Lisa a contesta 
cu'n sonrisa preciosa y limpi. 

Lisa a bai pa e bar y a prepara Su 
cocktail favorito. Un poco despues 
Rolf a bai sinta na e bar, y hunto nan 
dos a drenta un combersacion 
profundo cu otro. 

"Y mi por haya sa, cu bo ta gusta € 
trabou ey como un mucha muher?" 
Rolf tabata kier a Sa. 

"Pa bisa berdad mi'n por nenga, cu 
enverdad mi ta haci e trabou aki cu 
placer, aunque cuesakino ta pertenece 
den mi ramo. Mi estudio ta 

completamente leu for di un danc- 
ing," Lisa a bisa mientras Cu € lapone 
e cocktail riba e bar. 

"Kier meen, cu bo persona no ta leu 
for di mi," Rolf a bisa, "pasobra mi 
estudio tambe ta diferente otro di loke 
actualmente mi ta haciendo. Mi estudio 
mes ta basa riba technico di radio, 
pero lamentablemente cu actualmente 
mi ta sin trabou." 

Durante nan combersacion, Lisa a 
compronde cu nan nota diferencia leu 
for di otro, loke ta trata di caracter. 
Nan tur dos ta gusta e mesun ritmo di 
musica, y tambe nan ta gusta sali pa 
busca diverticion. 


Te cu riba un anochi, despues cu nan 
a sali for di un dancing, ora cu Lisa a 
puntra e siguiente na Rolf. 

"Bo ta haya cu mi ta tuma e risico di 
mas, si mi mester invita bo na mi 
apartamento?" 

"No mi'n ta mira pakiko mi mester 
nenga bo invitacion! Pero bo ta biba 
ey nan bo so?" 

"No," Lisa a bisa, "mi ta bibando cu 
dos otro amiga, pero actualmente nan 
ta cu vacacion. Asina ta, cu nos dos lo 
tin tur e tranquilidad, pa un bon 
combersacion." 

E anochi ey tabata iqual cu tur clase 
di splendor, cubri cu romance tabata 


brilla pa Lisa. Un deseo grandi di 
pasion a principia pa Lisa na momento 
cu Rolf a sunchi su lipnan pa despues 
kita su blusa. Tabata igual cue mundo 
tabata dal un vuelto, pa libra Lisa di 
cualquier soledad. No a dura mucho 
cu nan dos a cai riba cama pa disfruta 
di amor. Lisa a yora di felicidad. E 
joven cu a conquista su corazon a uni 
su mes cu su persona. Tur e 
recuerdonan amargo cu a yega di 
rondona su persona, a cambia pa un 
anochi cubri cu e calor brinda na su 
persona. Na momento cu Rolf tabata 
bistiendo su paña, pa e bai na su cas, 
e la bisa Lisa lo siguiente: "Lisa, no 
pensa of kere talvez cu mi ta mira den 
bo persona un mucha muher pa haci 
aventura. Bo recuerdonan valioso ya 
a ser graba den mi corazon. Y mi ta 
spera cu pronto mi por encontra un 
trabou, p'asina mi por mantene bo, y 
pa mi por ta, pa eternidad na bo lado. 
Mino ta bisa bo adios, como bo a duna 
mi e oportunidad, pa por a drumi den 
bo brazanan. Y si mester yega un dia 
cu mi mester yama bo adios, anto esey 
ta, pasobra mi wowonan lo sera pa 
eternidad. Bota mi angel y esalvador 
den mi caminda." 


Lisa no tabata por a pronuncia ningun 
palabra. Solamente lagrima tabata 
drama for di su wowonan blau igual 
cu e color di cielo. E anochi ey tabata 
completo cu tur sorto di riqueza. Cada 
dia su corazon lo ta rondona pa 
felicidad, den cual cada recuerdo lo 
pertenece na e caricianan di Rolf. Nan 
futuro pa un bida uni pronto lo alcanza 
e caminda cu ta cubri cu perfume, pa 
e por ser corona como e reina di 
felicidad. Un felicidad eterno cu lo 
alumbra su corazon cu e luzcompleto 
di amor. 


DEPORTE 
SI 





ARUBA TA COMPLETAMENTE DEN 
GARA DI CRIMINALIDAD 


Ta kende na e mundo aki no a yega di tende di Aruba? Un pais conoci pa su 
tranquilidad y su hendenan cariñoso, y su strandnan blanco conhuntamente 
cu e lamar blauw y limpi. Pa hopi di esnan cu a yega di bishita Aruba, 
siguramente te ainda ta biba cu e recuerdonan maravilloso den nan memoria. 
Sinembargo Aruba di un forma cruel ta ser domina pa un espantoso di 


crimennan cu ta ser comente. 


Pa esnan cu ta pertenece den e baho 
mundo, Aruba ta ser considera como 
un perla valioso of como un paraiso, 
como cu te ainda tin un scarcedad na 
polis. Bo por conta cu bo dedenan pa 
e poco polisnan cu bo sa mira den bo 
vecindario. Tin vez cu bo por biba cu 
e pensamento, cu Aruba a perde e 
batalla contrae mundo di criminalidad. 
Armanan di candela ta ser usa, pa 
esnan cu ta odia Aruba te den nan 
profundo di corazon. Algo doloroso 
pa menciona, pero no tin un otro 
palabra cu ta existi pa scirbi esaki di 
un mihor manera. Tur loque te ainda 
ta tumando lugar riba e mercado di 
crimen, ta forma e pregunta kico 
ainda por tuma lugar na Aruba, cu ta 
contra nos leynan. Casi por ser 
menciona, cu falta poco, pa bo por 
logra cumpra un of mas cadaver di un 
ser humano. Criminalnan cu ta manda 
un of mas tiro den direccion di otro a 
bira algo casi normal den nos pais. E 
bishitantenan indeseable cu ta bishita 
Aruba, sigurta harinan mes un mundo, 


E polisnan bon arma na manglo halto en busca di e fugativo 


ora Cu nan ripara con facil tur cos 
contra ley por tuma lugar na Aruba. 
Ta igual cu ta nan mes ta e gran 
Reynan, pa burla di nos cu ta habita 
Aruba. Compacion e criminalnan no 
conoce. Nan placer y gozo ta dirigi 
solamente riba placa y mas placa. Ta 
falta poco pa menciona, cu ningun 
hende na Aruba no tin e confianza den 
otro mas. E seguridad pa bo no ser 
victima di un o otro crimen, no tin su 
garantia mas. 

Awe ainda bo por ta hari cu un di bo 
amigonan, y ya pa su mayan bo por ta 
sosega den bo caha di morto. 


E curanan y e tralinan di hero di nos 
prison di cinco strea, KIA, ta parce cu 
nan no ta pertenece di e haltura 
necesario y tampoco no ta di e fuerte 
ey, pa esnan cu tin cu cumpli cu nan 
castigo. Un vez mas, un otro fugutivo 
estranhero sumamente peligroso, cu 
ayudo di algun di su compañeronan 
por a logra huy, pa awe e por ta goza 
di tur su libertad na su pais. A ser 

estranhero cu a logra huy for di "KIA" 


menciona den un di nos corantnan 
local, cu e fugutivo ey a yega di tira 
un persona mata, solamente pa e 
motibo, cu su victima inocentemente, 
a trapa riba su pia. E palabra disculpa 
no ta tin su valor, y e victima por a bai 
descanza na paz. Bo por figura bo 
mes, cu un ser humano ta ser mata, 
igual cu ta un cacalaca ta ser trapa? 
Pa completa e obra di criminalidad, 
algun dinos propio paisanonan, tambe 
ta contrubiendo fuertemente den e 
tumor malvado aki, cu un dia pa otro 
por hundi nos Aruba pa eternidad. 
Envez cu Aruba marcha padilanti e ta 
bayendo cu pasonan gigantesco atras. 


Hasta durante di dia, cu e solo ta. 


mandando su rayonan cayente, ta casi 
imposible pa sali of dal un paseo, y 
laga bo cas atras, cu ya bo ta corre e 
risico, cu ora bo regresa bo cas, cu bo 
por logra encontra bo cas casi of 
completamente bashi. Bo por yora di 
rabia pasobra bo a ser victima di 
ladronicia. Autonan ta ser roba for di 
nan doño, pa cual hopi di nan nunca 
mas no ta ser encontra. Bo lo keda 
asombra ora cu durante anochi, bo 
wowonan por encontra un auto 
coriendo sin su portanan. Piesanan di 
auto ta ser horta, y ta haya nan rumbo 





Un helicopter en busca di e fugetivo 


pa otro pais, na unda nan ta ser bendi 
pa un prijs di baratillo. E autonan 
horta ta ser cambia di color, y ta haya 
un otro doño. Number di chasis ta ser 
falsifica pa e ladronnan por defende 
nan mes di un forma profesional. 

Y pa no lubida riba nos juventudnan 
di menor di edad, cu mayoria vez ta 
circula den oranan laat di anochi 
dilanti un of mas clubnan nocturno. 
Nan cu ta jovennan ta coriendo e 
risico, cu nan tambe por cai di e forma 


Ta mi un gran honor pa por desea e 
Pueblo di Aruba tur clase di 
felicidad y bendicion 
Pa un Feliz aña 1998 


Cu nos Gran Poderoso for di cielo 
por guia Aruba den e bon direccion 


Un Prosp ero Ana 1998 


ey den e mundo baho. E tempo 
necesario a bati riba nos porta, pa nos 
propio comunidad, obligatoriamente 
mester saca un man pa brinda nos 
autoridadnan policial e yudanza 
necesario, pa pone final na e mundo 
di criminalidad. Un union mester ser 
crea pa cada un cu tin Aruba na nan 
pecho, pa termina cu tur loque ta bin 
riba nos manera un veneno amargo 
mortal. 

LOCAMENTE ENAMORA 


Dilanti e cas di Sulaika Bareño, animadora di "Top FM 95", sinta bou di un sombra fresco di 
un palo di watapana nos pora logra haci un combersacion. Un sitio romantico na unda hasta 
un corazon por resona un canto di felicidad. E perfume di e foyonan berde a forma un sorto 
di un palacio natural, na unda Sulaika Bareño a deposita su confianza completo pa turnos fiel 


lesadornan. 


"Ah," Sulaika a bisa, "despues di a pasa den un 
fracaso engañoso, mi corazon por canta triunfo 
atrobe y cu tur honor. Mitin un compañero atrobe 
y e biaha aki si, mi ta asina leu, cu pronto ami cu 
Carlos por subie trapi di altar. Pero prome cu esey, 
nos ta pensando pa yega na nos propio cas, pa nos 
por forma un hogar feliz. Y mi tin tur e motibo pa 
sinti mi orgulloso cu Carlos, como cu e la declara 
mi su fieldad y amor. Bo mes no ta haya cu Carlos 
ta un persona honrado? Pasobra si no ta 

asina cue ta sinti algo pa mi persona, 
anto e no a bin mi cas, pa sera 
conoci cu mi mayornan. Pero 
si, Carlos ta un persona hopi 
jaloers mes," Sulaika a bisa 
sonriente." Pero mino por 
kita su razon pa esey, 
como ora cu'n mucha : 
homber ta adora un 
mucha muher, e ta 
cuida esun cuetastima, 
mescos cu'n cristal den 
un kashi di glas. Con? 
Cu mi no ta kere cu 
hacimento dijaloers por 
kibra un relacion? Ai no," 
Sulaika a bisa cun voz 
anima, "e ta jaloers pero di 
unotroforma. Porehemplo, 
e no kier pa ningun hende 
causa mi dolor of sufrimento 
pa no kibra e buniteza di nos 
amor. Sinembargo mi ta haci tur mi 
posibilidad, pa no haci algo cu ta for di 
e deseo di Carlos, como cu mi no kier perde 

su persona. Compronde mi bon, ya Carlos tin su 
raiznan te den profundidad di mi corazon. Ademas 
e sa tur e contenido completo di mi bida. Mi no ta 
tene nada scondi pa Carlos. E ta di opinion, cu tur 
loque mia pasa aden ta pertenece na pasado, y no 
tin nada di haci cu nos stimacion pa otro. Bo por 
kere mi," Sulaika a bisa mientras cu e la pasa su 
lipnan cora riba otro, "pero mi ta orgulloso cu 
Carlos, como cu e la acepta manera mi ta y tambe 
e la acepta mi yiu homber chiquito, Edmard. Y esey 
pa mi ya ta un prueba, cu e lo ser un bon tata di un 
hogar tanto pa mi y mi yiu homber chiquito." 
Sulaika pa un momento a tene su rosea aden y 
despues a bisa lo siguiente: "Bo por imagina bo 
mes cu nos amor pa otro a forma, despues di un 





















simpel amistad, cu nos ta tin cu otro? Ta mescos 
cu nos a conoce otro for di hopi tempo caba. Mi 
ta aprecia Carlos hopi mes pa su pasenshi, como 
cu e ta gusta sali cu mi y mi yiu homber chiquito 
pa haci un paseo." 


"Y bo no por imagina bo mes talvez, pero mi yiu 
homber chiquito ta hopi pega mes cu Carlos. 
Carlos su stimacion pa mi yiu homber chiquito ta 
asina grandi, cu e kier pa tan pronto cu nos yega 
na Casa, pa nos bin na un yiu, como cu di e 
forma ey mi yiu homber chiquito por haya 
un ruman. 
Pa mi Carlos ta un persona honrado, 
como cu for die dia cu nos amistad 
a cuminza, e ta sa, den ki sorto di 
situacion e la hinca su mes 
aden pa por ta cu mi. Pero no 
a importa Carlos nada," 
Sulaika sacudiendo su cabez 
a bisa, "como cue la pone su 
mes responsable pa tur critica 
cu por bin, tanto den su 
direccion of di mi persona. 
Pasobra sigur ta, cu lo tin 
hende cu no kier mira nos 
cu'n bida cubri pa felicidad. 
Mi ta haya esey algo hopi 
grandioso mes di su persona. Y 
pa demostra cuanto mi ta aprecia 
esey di su persona, mi lo percura 
pa nunca no perhudica su corazon. 
E no merece esey. 
"No," Sulaika a bisa cu'n hari, "e promer 
sunchi si no a bin di biaha, como cu nos ta 
tin solamente amistad pa otro. Pero mi por corda 
ainda con nos dos a bai lamar pa un happening, y 
na momento cu e la cumpra un cervez pa mi. Na 
e momento ey mi a bise, danki no, y mi a duna 
Carlos un sunchi riba su cara como gradicimento. 
Pero kere mi," Sulaika a bisa cu'n hari preciosa riba 
su cara, "nae momento ey mia haya e sorpresa di 
mi bida, na momento cu Carlos a bira su cara y 
inespera a sunchi mi lipnan cu tur su pasion. For 
di e momento ey, mi a realiza cu entre nos dos a 
nace un amor. Mira," Sulaika a bisa cu'n voz cubri 
pa orgullo,” mientras cu e la mustra un di su 
dedenan, "esaki ta e reenchi di compromiso cu 
Carlos a regala mi. Di un cos si mi tin e seguranza, 
cu e amor di Carlos pa mi persona ta algo puro y 
sincero. 


E HOMBER FURIOSO Y HAMBRA 


Un par di aña atras mundo completo a ser 
sacudi, pa algun crimen monstruoso cu a 
ser comete. Entre otro un mucha muher 
di nacionalidad hulandes a ser mata, pa 
despues su curpa ser corta na pida-pida, 
pa di e forma ey su restonan por a haya e 
caminda pa stoma di un canibal humano. 
Aunque cu e historia berdadero aki, ya a 
yega di ser publica den diferente medionan 
di prensa mundialmente, y a deposita 
mundo completo den un horor espantoso, 
sinembargo ta parce cu sorto di 
canabalismo humano asina, te ainda no ta 
parce cu por lo pronto esaki lo yega na su 
final. Pa tur e fiel lesadornan di e articulo 
monstruoso aki, cu ainda no a yega di lesa 
e articulo aki. Revista Boulevard lo trece 
e historia aki den publicidad. 


Pa esnan cu conoce Nicolaj 
Djumagaljev, a mira den e persona ey 
un bombero, cu tabata trahando duro 
pa yega na su pan di cada dia. Pero 
enrealidad Nicolaj tabata un sorto di 
animal ferozo y sumamente hambra. 
E la yega na abusa sexualmente di 
varios muher, pa despues corta nan 
adernan principal, pa despues bebe 
nan sanger y cushina nan resto di 
curpa, den un weya hopi grandi. Siete 
di su victimanan, e polisnan Rusiano 
poralogra na indentifica e victimanan. 
Sinembargo e polisnan tin miedo cu 
e victimanan di e canibal humano, lo 
logra na yega un cifra mucho mas 
halto. Tabata durante luna di mei 
1978 na momento cue promer victima 








Nicolaj Djumagaljev 


a cai den e mannan di Nicolaj. Esey 
tabata e señora Volvoka di 26 aña, cu 
tabata procedente di e bario unda cu 
e la nace, Uznuf Agatche. Nicolaj, a 
mira den e muherey, un victima facil, 
como cu e tabata hibando un bida di 
un muher, cu tur ora casi tabata riba 
caya, mientras cu e no ta tin un 
direccion fiho. Nicolaj ta tin e sigur di 
su mes, cu pa e motibo ey, ningun 
hende lo ripara cu e muher ey a 
desaparece pa semper. Nicolaj a logra 
na conquista e señora ey, y algun ora 
despues yae pora logra haya Volvoca 
den su camber na unda nan dos a 
drenta den un amor profundo cu otro. 
Despues cu Nicolaj a termina su gozo 
sexual cu e señora ey, di un forma 


cruelmente e la mata e muher, cu 
nunca por a sospecha, cu esey tabata 
e ultimo vez, cu e lo entrega su curpa 
na un homber. Despues cu Nicolaj a 
corta e adernan principal di e señora 
joven, e la bebe e sangernan di su 
victima cu'n sabor increible. 


Mas despues Nicolaj a declara e 
siguiente: "E mucha muher ey su 
carni no a resulta di e dushi ey manera 
mi a spera. Mi ta calcula, cu esey por 
ta, pa motibo di tanto alcohol, cu e la 
bebe riba e dia ey. No por ta otro, 
como cu e carni di su curpa a perde su 
sabor original completo." 

Nicolaj despues di a disfruta su stoma 
cu carni di un ser humano, a crea un 

desaparece dos mucha 
| muher joven. Ainda na e 
"4 momento ey, ningun 
sospecho a ser dirigi riba 
Nicolaj, como cu nunca e 
no a aparece den lugarnan 
publico cu e dos mucha 
muhernan ey. Riba un otro 
dia, Nicolaj cu su deseo 
diabolico, a bai riba un 
mama, cu e la mira pa 
medio di un bentana 
consistiendo di glas, con e 
tabata criando su baby pa 
medio di su pecho. Nicolaj 
E akibrae porta y aabuso di 
e muher sexualmente, pa 
despues mata e muher y 
bebe e sanger completo di 
su victima. Despues e la 
corta e curpa di su victima 
na pida-pida, y despues e 
Un la bai for di e cas, sin 


camber. Edos amigonan no pora kere 
loque nan bista a capta. Den su man 
Nicolaj ta tin e cabez di e mucha 
muher teni, y tabata mustra esey na su 
dos amigonan cu'n cara satisfecho. 
Un die amigonan mesora a bira malo 
pa loque e la mira, mientras cu e otro 
amigo a huy for di e cas di Nicolaj pa 
busca polis. Na momento cu e polisnan 
conhuntamente cu su amigo a acudi 
na cas di e criminal, y pa nan sorpresa 
amargo, nan por a mira con 
tranquilmente, lomba suno, con 
Nicolay ta saboreando e restonan di 
su amiga. 


Durante su detencion, Nicolaj a ser 
forza pa e polisnan, pa declara kico 
mas di crimen ainda e por a comete. 
Su declaracionnan a duna e polisnan 
un spanto grandi na e momento ey. E 
la yega di mata antes caba seis otro 
mucha muher, pero e no pora recorda 


mas ta na unda e la deranan. 

Normalmente Nicolaj mester a haya 
un castigo di morto, pero e docternan 
a haya cu psiquico Nicolaj no ta 
perfecto. Pa e motibo ey e la ser 


EME ningun sorto di duele pa 
RELATA loqueelacomete. Etabata 
KO CELIS ya un canibal humano 

humanoa 





deseo enorme pa sigui saborea su 
barica cu carni di un ser humano. Su 


Siguiente victima, a resulta un muher 
Rusiano kende ta procedente di 
Alemania, señora Fruger. Eseñora ey 
inocentemente a encontra e mes un 
destino cu señora Volvoca. E polisnan 
pa hopi tempo a sospecha cu ta su casa 
por tabata e culpable pa desaparacion 
di su señora. Pero e polisnan ningun 
momento por a hiba di pensamento cu 
esey no tabata e caso. 

Un poco dia despues atrobe a 


saborea 


Tabata durante e luna di 
Januari 1979, na momento 


cu Nicolaj ainvita dos di su amigonan 
y un amiga pa un comemento na su 
cas. Despues di un bebemento formal 
di alcohol, e caballeronan a tuma e 
decision, pa cada un di nan, na nan 
turno pa bai den camber cu e mucha 
muher, pa por goza di su curpa. Nicolaj 
tabata e promer cu a logra su turno, y 
un poco despues e la bai cu e mucha 
muher den su camber. E otro dos 
amigonan mientras tanto a keda den 
sala sperando riba nan turno. Despues 
di mei-ora, Nicolaj a sali for di su 


manda pa un instituto psiquiatrico, na 
undae tabata ser vigila continuamente 
pa e bewakernan sumamente bon 
arma. Pa ocho aña largo, e canibal 
humano a tene su mes mas calmo cu 
ta posible y e tabata traha duro mes 
den e instituto. Tambe Nicolaj tabata 
dedica su tempo liber lesando hopi 
mes. Por ultimo Nicolaj por a logra 
convence su psiquiaticonan di e 
instituto, cu e ta completamente per- 
fecto di salud atrobe y a recupera 
completo. 

Despues a ser dicidi pa e 
psiquiaticonan, cu Nicolaj lo ser 

manda pa un instituto psiquiatrico, na 
unda e tin mas libertad. Pero na 
caminda pa e instituto, Nicolaj den e 
capital di Kirgieze, a logra huy for di 
su bewakernan. Un persiguicion 
grandi a ser haci pa capta e canibal 
humano. Pero sin resultado. Mas 
despues a resulta cu Nicolaj tabata 
scondi den e districto na unda cu e la 
nace. Tambe lo ta asina, cu eynan 
hasta e mester a presenta dilanti un 
comision, pa por prueba cu e la 
recupera y cu e no tin ningun 
enfermedad mas. Durante luna di 
april 1991 den e pueblo chiquito 
Taguy, un cantidad di robonan atuma 
lugar. Por ultimo Nicolaj a ser gara 
den pleno actuacion cometiendo 
ladronicia. E campesinonan por a 
logra gara e ladron, Nicolaj. E 
campesinonan mesora a dicidi di caba 
cu e bida di Nicolaj, pa cual e la 
sclama pa no mata su persona, pero pa 
entrega su persona na polis. Ela gaña 
cu tin un suma grandi riba su cabez, 
pa esnan cu captura su persona. 
Naturalmente cu un suma grandi lo no 
ta malo pa e campesinonan. Durante 
su detencion e la gaña e polisnan, cu 
su nomber ta Abakof, y cu e la nace 
na China, pero cue por a siña e idioma 
di e pais ey, como cu e ta tin hopi 
amigo na Rusia. Pero e hueznan no a 
kere su persona, y a manda su 
fingerprintnan pa Moskou pa mas 
investigacion. Eynan a ser constata 
cu e fingerprintnan ta di e canibal 
humano, e homber mas busca pa e 
autoridadnan policial. Den futuro nan 
lo percura pa Nicolaj nunca no por 
yega na e oportunidad, pa scapa for di 


su bewakernan. Actualmente Nicolaj - 


ta sintando su castigo pa bida largo 
den un di e prisonnan mas pisa di 
Rusia. Su mama, kende ta e unico 
persona, cu tin preocupacion pa su 
yiu, tin miedo pa su yiu no bira bieu 
ey den of muri den prison. Pasobra e 
tin sigur cu su yiu homber lo mata su 
mes," y bisando esey e mama ta spera 
cu su yiu homber no comete suicidio. 

Nos tin tambe dushi Sako y cuminda criollo. 

NOS BIEUWNAN TA CONTA 





E FIESTA DI SABANA 


DI NOS ANTES PASADONAN 


Tan pronto cu e solo sali y manda su rayonan di oro riba Aruba, tabata igual cu'n bendicion a ser drama 
riba nos baranca tan stima. Y nos antes pasadonan durante e dia ey no tabata perde tempo, mesora nan 
tabata haci e preparacionnan necesario, pa nan por prepara nan mes pa por celebra e dia ey mas grandi 
cu tabata por. E poco casnan cu ta tin na Aruba, por tabata keda leu for di otro, sinembargo riba e dia ey 
tur tabata sa pa encontra cu otro, pa celebra e fiesta di Sabana. Un fiesta na unda nos bieunan di antaño, 
tabata celebra como gradicimento na cielo pa tur bondad cu nan a haya, pa nan ta tin un bon cosecha. 
Un y tur tabata contento cu e dia ey, como cu durante e periodo ey por a haya cuminda di tera, pa nan 


por a come como un cuminda saludable cu tabata puro natural, y no tabata conteni nada di artificial. 





Autor: MARIO KOOLMAN 
Compila pa: Theolindo Lopez 


For di tempran durante e oranan di 
mainta ya e sabana di e cas, na unda 
e fiesta tabata tuma lugar, tabata ser 
haci lo mas limpi cu tabata posible. 


For di tempran e hende muhernan ya 
tabata haci nan maximo esfuerzo, pa 
e sabana dilanti e cas por ta den bon 
condicion, pa ricibi esnan cu lo acudi 
na e fiesta ey. E hende hombernan cu 
nan burico tabata lastra tronconnan di 
palo, pa nan tin un bon candela, pa e 
claridad necesario cu nan mester. 
Nan tabata gasta nan delaster energia 
cu tabata por, pa tan pronto cu e solo 
tuma su despedida y desaparece den 
horizonte, pa nan por cuminza cu 
celebracion di e fiesta di Sabana. Un 
y tur tabata sa e valor di e fiesta ey, pa 
cual ningun di nan, no tabata keda sin 
acudi na e fiesta ey. 

Un buraco grandi den e sabana tabata 


ser coba dilantie cas cu a toca e honor 
ey. E buraco tabata ser coba di mas o 
menos un metro hundo y seis metro 
cuadra, den cual e palonan di mondi 
ta ser deposita y pega na candela. Na 
momento cu e candela mester sak, 
nan tabata tira otro palo den e candela, 
pa nan por ta tin e claridad necesario, 
pa di e manera ey nan fiesta por 
alcanza su exito completo. Durante e 
fiesta ey ta acudi mas o menos un binti 
pareha, cual tabata sali for di nan cas 
cu flambeu sendi na candela. E fiesta 
di Sabana tambe tabata pertenece di 
un sorpresa, pa esnan cu presenta na 
e fiesta ey. Tan pronto cue parehanan 
yeganae fiesta, mesora nan tacuminza 

baila riba ritmo di tambu compaña pa 
un triangulo. Tur esakinan tabata tuma 
lugar bou di un gran aplauso y 
harimento. E joven ganador tabata 
haya un saco di mainshi como regalo 
o premio. Naturalmente cu e joven 
ganador, cu a sa di luci como un gran 
baliador, ta haci, cu tur e wowonan di 
e damanan soltera ta ser dirigi riba su 
persona. Pero pa mas sigur cu e ta un 
joven cu sa kico ta e nificacion di 
responsabilidad pa crea un hogar, e 
mester a pasa un sorto di test dilanti 
un hurado, pa nan por aproba su 
persona, cu e tin e capacidad 
necesario, pa e por tuma un señora na 
su lado. Su plantanan di man tabata 


.ser controla di un mihor manera cu 


tabata por. Si su plantanan di man 
resulta grof, e tabata ser aproba como 
un homber balente y trahador, cu por 
mantene un famia di un forma honesto. 
Pero si resulta, cu su plantanan di man 
ta fini, mesora e tabata ser rechasa. Y 
e joven cu ser rechasa ta ser conseha 
pa e hurado, cu e mester siña traha, 
prome cu e mester yega na pensa riba 

uncasamento. Emayornan die mucha 
muher enamorariba ejoven ey, tambe 
inmediatamente ta desaproba e mucha 
homber ey, como e futuro esposo pa 
nan yiu muher. Despues di esey e 
bailamento den e sabana ta bolbe 
continua cu yen di animacion. 


Un porco grandi of mas y tambe 
piscar salo, ta ser prepara riba e 
candela natural, pa un y turporsaborea 
nan stoma pa e anochi ey. Romnan 
cora tabata ser sirbi pa e hende 
hombernan, mientras cu e damanan 
tabata haya un sorto di chuculati di 
pinda pa bebe. Pasabocanan tabata 
dadronan di kadushi prepara pa nan 

manera, tambe maripompoen herbi 
pa esnan cu presenta na e fiesta di 
Sabana. Un y tur tabata manera 
rumannan den bon union cu otro. 
Tambe durante e fiesta di Sabana, dos 
palo ta ser staca den tera, pa cual dos 
machete ta ser poni riba nan, tanto na 
e banda robez como e drechi, pa un 
sorto di concurso cu tabata tuma lugar. 
Esnan cu participa, mester a trata pa 
pasa den bailamento bou di e 
machetenan, sin cu nan por a mishi cu 
eseynan. E tabata un bailamento, na 
unda nos antes pasadonan tabata 
disfruta nan mes un mundo cu esey. E 
bailamento ey tabata ser sigui pa 
harimentonan pa esnan presente, pa e 
divirticion cu nan ta haya pa mira. 
Esnan flaco por a pasa tranquilmente 
bou di e machetenan y cu'n exito 
completo. Un hende gordo casi nunca 
no tin e suerte, pa nan por a cumpli cu 
e regla necesario, y pasa bou di 
bailamento sin tumba e machetenan 
abou. Casi semper esnan gordo tabata 
ser derota pa esnan di menos gordura. 
Naturalmente na momento cu'n hende 
gordo tumba e machetenan abou, nan 
tabata ser chercha pa e publico 
presente. Pero ningun di esnan 
perteneciendo nae perdedor, no tabata 
rabia o odia otro. Nan tur tabata keda 
e mesun contento cu otro. Dos di e 
tocadornan di e tambu cu a logra di 

sembra un respet total, pa e ritmo cu 
nan tabata produci, cu nan tambu sin 
duda durante e tempo di antaño tabata, 
Buchi Mart tambe conoci durante e 
periodo ey pa su nomber di cariño, 
Shaubardo. E otro cu tambe a yega di 
cosecha un gran nombertabata, Buchi 
Pauw Cascabel. E nomber di Casca- 
bel a ser duna na e persona ey, pa e 
manera unico, cue tabata pora disfruta 
e publico presente. Rond di e tambu, 






e tabata mara e añanan di un of mas 
colebra cascabel. 


E añanan di e colebranan cascabel 
tabata produci un zonido di maraca, 
pa cada vez cu e mannan di Buchi 
Pauw dal riba e cuero di tambu. Un 
ritmo cu tabata percura pa tur esnan 
presente baila cu yen di energia, te 
den oranan di marduga. Algo cu 
durante e fiesta di Sabana tabata hala 

hopi atencion, tabata e bringamento 
di flambeu di kadushi. Esaki tabata 
bai den un mes un forma cu 
bringamento di spada. Na momento 
cue fiesta di Sabana yega su final, un 
y tur satisfecho cu'n sonrisa riba nan 
cara, ta bandona e fiesta, pa bai nan 
cas atrobe, pa descanza nan curpa. Un 
bida di antaño cu sigur no tabata di e 
facil ey. Sinembargo tur e hendenan 
durante e periodo ey, tabata biba den 
armonia y feliz cu otro. E bieunan di 
antes tabata percura, pa semper nan ta 
den bon condicion, pa por a enfrenta 
e bida duro, cu tur nan energia. Nos 
antes pasadonan ta tin un bida duro, 
cu casi no conoce e palabra juventud, 
pero sinembargo un y tur e temponan 
ey, ta yuda otro cu consehonan valioso, 
pa nan por soluciona cualquier 
problema cu tabata rondonanan. Sigur 
ta, cu e fiesta di Sabana na Aruba lo 
a yega di produci varios 
matrimonionan eterno na Aruba. E 
fiesta di Sabana tabata un encanto pa 
nos antes pasadonan, na unda nan 
tabata embellece nan gradicimento 
na cielo, pa e bon cosecha cu a ser 
brinda na nan for di cielo. 


E fiesta di Sabana di nos antes pasadonan 
di Aruba, sigur ta algo valioso cu tabata 
pertenece na un di nos culturanan, cu 
lamentablemente a pasa pa historia. Un 
cultura di antes cu sigur merece tur honor 
pa ser reviva. E ta un cultura cu tin tur su 
presiocidad na unda nos antes pasadonan 
durante e fiesta di Sabana, tabata celebra 
esaki di corazon, pa di e manera ey, nan 
por libra nan mes, di cualquier sombra 
scur, cu por haci di nan bida algo dificil. 
Un y tur tabata yuda otro, pa nan por a 
triunfa riba tur tereno di cosecha. Si nos 
antes pasadonan por a biba den un 
armonia grandi cu otro, anto e pregunta 
ta nace; ta di con, nos cu awendia ta biba 
den un mundo moderno, no por tuma un 
ehemplo na nos bieunan di antaño y biba 
den armonia cu otro? 

LIn Feliz 
Aña 1998 
y cu 
Aruba 
por progresa 
riba tur tereno 
Feliz 
Aña Nobo 

Comishon Nacional 

Aids Hotline tel: 823040/827352 


EL GALLO ROJO 


Markstraat # 2 - San Nicolaas, 
Tel.: 848212/849090 





Pa tur bo snacksnan 
Refresco KroKet - hamburger 
y mucho mas ainda 


Nos sincero deseo pa 
Aruba ser bendiciona pa un 
Feliz Aña 1998 

BRAZIL 
FOOD CENTER 


Un Feliz 
ana 


1998 


yena cu 


la) Bendicion 





Ta desea 
e comunidad di 
Aruba un 
Feliz Aña 
1998 


Refresqueria 
MAYOR 
Ta desea e 
pueblo di Aruba 
Un Feliz Aña 
1998 

BO MES 


POR 
DICIDI 


SI BO DIA 
LO BIRA 

AGRADABLE 
SI OF NO 


SY, 
AIN 


Bo mes por dicidi si e dia siguiente lo 
bira un dia agradable pa bo persona si 
of no. E anochi prome ya bo mester 
cuminsa plania ta kiko lo bo bai haci 
pa su mayan, ya pa e siguiente dia bo 
no tin cu perde bo tempo valioso, pa 
kibra bo cabez kiko bo tin cu haci. 
Cuminsa pa pensa riba e bistir, cu bo 
lo bai bisti pa su mayan. Di e manera 
ey bo no tin cu haci pura y ansha bo 
mes, como cu esaki ta algo cu ta bai 
traha contra bo salud. Duna bo mes un 
poco tempo pa sali for di bo cama. No 
lanta bula di biaha for di bo cama ora 





cu e wekker resona, pero pone bo 
wekker un quarto di ora prome die ora 
cu bo mester despierta, ya pa asina bo 
tin tur bo oportunidad, di pensa riba 
loque bo tin ariba e dia ey pa haci. 
Trata na haci cu e dia cu bo tin bo 
dilanti lo bai ser un dia agradable. 
Esnan cu ta sperando riba algo bon, 
mayoria parti lo haya esey tambe. No 
busca nunca na un motibo cu bo ta bai 
haya un dia malo. Si ora bo despierta 
for soño y mesora bo mester cuminsa 
haci preocupacion, talvez pasobra ya 
bo ta un persona di un edad poco 





halto, of pasobra bota malo, of pasobra 
bo yiunan sigur atrobe lo bai duna bo 
un man yen di trabou, of pa motibo cu 
e trabou cu bo ta ocupa, no ta na bo 
agrado mas, anto bo tin sigur cu e dia 
nobo cu ta para bo dilanti, lo bai bira 
un dia di miseria pa bo persona. Y 
esaki si, sigur toch bo no kier pa pasa 
cu bo? Trata nunca na pensa riba e 
posible problema cu por surti pa bo. 
Y si na e lugar cu bo ta trahando no ta 
na bo gusto, di ningun manera bo 
mester lanta for di bo cama cu e 
pensamento cu bo hefe no kier bo 

RITMO y SABOR 
0:00 - 12:00 


cu 
VICTOR PIETERS 





persona bon, of cu bo compañeronan 
solamente tey pa chercha bo, of cu ta 
bo persona tin cu haci tur cos of 
mayoria di etrabounan. Pasobra sibo 
pensa den e direccion aki, anto ta bo 
mes ta forma e basis cu bo lo haya un 
mal dia, anto tur esaki ya ta ser forma 
prome cu bo sali for di bo cas. Tuma 
semper un poco tempo pa bo mes. 
Pero prome cu bo cuminsa cu bo 
routina di tur dia, lo ta bon pabo mes, 
pa hacialgo cu botin placer den esey, 
aunque esey ta solamente un trinta 
minuut. 

Por ehemplo, hunga cu bo yiunan pa 
un rato, haci un keiro chiquito den e 
aire fresco, of lesa aunque ta algun 
pagina di un buki cu bo ta gusta. 
Acepta, cu no ta tur dia por ta yena pa 
bocufelicidad. Perosemperbo mester 
ta mas honesto cu por y cu animo pa 
enfrenta bo problema. Y una vez cu 
bo resolve bo problema, bo lo realiza, 
cu satisfecho y felicidad ta solamente 
un sorto di producto cu ta pertenece 
den e bida diario. Haci aunque ta un 
solo accion bon pa dia sin ningun 
pensamento di egoista. Pasobra esaki 
tambe mester pertenece como un bon 
costumber, y e sintimento pa un dia 
yena cu felicidad lo sigui di su mes e 
ora ey. Ta tur e puntonan aki ta un 
parti cu por yuda, pa bo encontra un 
dia satisfactorio. Puntra semper den 
bo mes, cu si bo ta den un bon 
direccion pa un dia positivo. Un bon 
dia rumannan ... 

SIRIBANA STORE 


Tel.: 852055 


Proviciones en general 
Maishi rabo - snacks - liquores 
cervez - refresco - pan fresco etc. 


Fruta y berdura 
por mayor y detal 


Ta desea e pueblo di Aruba 
Un Feliz y prospero 
Ana 1998 


THE DIAMOND CHANNEL 
Radio Caruso Booy 


Cu orguyo i honor 
ta presenta 
ecantante 

LA REINA 
DE LAS CANCIONES 
MEXICANA 


VIVIAN KOCK 


cu su 
programa 
MUSICA MEXICANA 
Sintonize di 


2'or pa 4.30 di atardi 


Tel.: 847752 


TH OO GI A A 





Mi TABATA SU MUCHA MUHER Y SU 
ENTRADA PRINCIPAL 


Ervira no tabata por cu e bida den cas di 
su mayornan. E la gusta e bida di aventura 
pa por a sali caya en busca di placer. Su 
promer experencia mester a habri su 
wowonan. Pero esaki no tabata e caso. 
Di un manera estupido, e la encontra su 
mes den un trampa. Y esey a costa Ervira 
hopi lagrima pa e bobedad cu e la comete. 


Ervira casi no ta tin e esfuerzo necesario, pa e pora conta 
su pasado. Un pasado cu pa su bida completo lo sigui 
persigui su persona. 

Ervira: "E promer vez cu mi a huy for di cas, no ta tin 
su valor pa mi. Nan a haya mi mucho liher, di loque mi 
por a pensa. Esey mi no ta lubida hamas. Mi ta tin asina 
tanto direccion cu mi por a sconde mi mes, y no a haci 
uso di esey. Mi mayornan a acudi na polis, y dentro di 
algun dia ya mi a ser encontra. E tempo ey mi ta tin 
solamente diezcuatro aña di edad. Pakico exactamente 
mi a huy for di cas, mi'n por recorda esaki mas. Talvez 
pasobra hopi mucha muher di nos klas tabata haci esey! 
Mi mayornan no tabata trata mi di e malo ey, compara 
cu e otro mayornan di mi amistadnan. Pero na momento 
cu bo tin solamente diezcuatro aña di edad, bo ta desea 
di haci hopi cos, cu talvez bo mayornan no ta desea esey 
di bo. 

Tuma por ehemplo ora cu mi mester sali for di cas, y yega 
laat cas den anochi. Esey un mucha muher decente no ta 
haci, y mesora mi mayornan ta hala mi atencion. Na e 
momento ey, mesora mi tabata pensa den mi mes, pakico 
e otro mucha muhernan si, por haci loque nan ta desea. 
Mi tata hasta a yega di saca mi for di un club, na unda 
mi tabata bailando. E la ranca na mi man, y a lastra mi 
atrobe pacas. Naturalmente cu mi a protesta fuertemente. 
Pero mi tata no a haci caso di esey. Mi mayornan tabata 
di opinion, cu un club asina no tabata algo pa mi, y peor 
como mi tabata un mucha muher joven ainda. Mi ta tin 
un bon amiga, pero despues di tempo tambe e la kibra 
su amistad cu mi persona. Su mama tabata di opinion, 
cu mi amiga tabata un mucha muher di bon famia, pa e 
por tin amistad cu mi. Despues di esey, mi a dicidi di 
tende loque mi mayornan ta desea di mi como un bon yiu. 
Despues mi a bin den contacto cu Chris. Y mi a sinti cu 
e mundo atrobe ta tin su valor pa mi. Un contacto cu un 
mucha homber, cu kende atrobe mi por sali y busca 
placer y gozo. 

ELMAR 


Nos mas sincero pa 
un feliz 
Ana 1998 
cu tur clase di 
Bendicion 





Bon Ana 


Durante e periodo ey mi ta tin mi 
diezzeis aña, y mi amigo nobo, Bert 
ta tin e edad di binticuatro aña. E 
tabata regala mi hopi regalonan 
valioso, cu a ciega mi wowonan por 
completo. Bo por compronde esey pa 
mi, pasobra hasta un reenchi di 
diamanta mi a haya regalo serca su 
persona. 

Mi mama y tambe mi tata, semper a 
hala mi atencion pa trata na realiza 
bon, ta ki sorto di mucha homber mi 
amigo ta, pa mayan mino mester yora 
malai, Pero ki sorto di malo mi por a 
pensa di Bert! Etabata hiba mi cas tur 
anochi, despues cu nos a caba di sali. 
Te cu riba un dia, mi no por a soporta 
mas, pa loque mi mayornan tabata 
desea di mi persona. Mia pasa man cu 





CONOCÉ 

un maleta chiquito, y abandona e cas 
di mi mayornan. Bert tabata asina 
amable di por a yuda mi, cu e 
maletanan, y a hiba mi na un 
apartamento cu mientrastanto e la 
huur pa mi. Bert tabata bishita mi na 
diferente oranan. Nunca e no ta tin un 
ora exacto. Tin vez cu mi sa ricibi su 
bishita diferente vez, y otro dianan e 
por keda tranquilmente sin bishita mi. 
Riba un anochi atrobe tabata di e leu 
ey, cu Bert no a bishita mi persona. Mi 
no ta tin ningun idea, ta na unda e por 
a bai, y a aleha su mes for di mi. Mi 
a bishita diferente clubnan pa busca 
su persona, pero semper sin resultado. 
Un di e propietarionan di un di e 
clubnan, a pone mi na altura, cu Bert 
ta sera den prison. Mi ta tin necesidad 


TIN MAS 





BRUG PARIBA 





di placa, ademas mi no tabata desea, 
pa keda casi tur anochi den mi 
apartamento. 


Riba un dia mi a dicidi di regresa serca 
mi mayornan, como cu mi no ta tin e 
manera mas pa paga e huur di mi 
apartamento. Ainda mi por recorda, e 
momento cu mi a bel na porta di mi 
mayornan. E bentana di ariba a ser 
habri y mi tata a grita mi e siguiente: 
"Halo, ta kende ta bel eynan?" Mi a 
desea for di profundo di mi corazon, 
cu ta mi mama por a habri e bentana 
y no mi tata. Despues cu e porta a ser 
habri y mia drenta paden, mi a cai bou 
di yoramento den e brazanan di mi 
mama. Mi tata mes a cuminza zundra 
mi, pa cual mi mester a duna su 
persona tur su razon. 

Riba un dia den un di e cafeterianan, 
mi a ser aserca pa un mucha homber, 
y e la bisa mi lo siguiente: "Mi por 
presenta mi mes na bo persona? Mi 
nomber ta Cardi, y mi yega di mira 
abo cu Bert den compania di otro. 
Pero despues mi a ripara, cu boso 
contacto cu otro a termina. Y awor mi 
kier haci bo e peticion, cu bo por duna 
mi e honor, pa bo por sali cu mi un 
anochi. Ademas semper mi a mira 
algo den bo, pero tabata imposible pa 
haci esey, como cu semper bo tabata 
den compania di Bert." 

Gardi a haci e peticion ey na mi, cu un 
caracu tabata sclama pa comprencion, 
cu mino kiera nenga, pa sali e anochi 
ey cu su persona. E anochi ey prome 
cu Gardi a bin cas pa busca mi, mi 
mama a pone mi na altura, cu e no ta 
contento cu mi ta bai sali cu un amigo, 
cu apenas mi conoce. Mi tata mes, e 
anochi ey no tabata na cas. Ela sali pa 
bai hunga bingo cu su amigonan. Mi 
mes a haya, cu mi mama ta un hende 
di antiqua cu su pensamentonan y su 
consehonan. 


Prome cu mia sali for di cas, mi mama 
kier a sa cuantor di anochi mi lo 
regresa. Mi a bisa mi mama, cu mi no 
tin ningun idea pa duna su personaun ` 
contesta. E voz di mi mama a resona 
tristo, ora cu mi a participa esey na su 


persona. Talvez mi mama por a 
compronde, ta kico lo bai pasa cu mi 
of tabata spera mi persona. 

Gardi e anochi ey a bin busca mi na 
cas, cu un auto grandi y hopi luhoso 
mes. E anochi ey nos a bishita algun 
di e lugarnan pa baila cu tabata hopi 
cara mes, y tambe nos a bai come na 
un di e restaurantnan, cu ta ser bishita 
solamente pa hendenan di hopi placa. 
Mi por a ripara, cu Gardi kier a haci 
un bon impresion riba mi persona. E 
anochi ey mia bebe alcohol te di mas, 
y mi a bira burachi. Y prome cu mi a 
realiza mi mes bon, cu ya mi aencontra 
mi mes den cama hunto cu Gardi. Un 
camber cu tabata kedando riba un di 
e clubnan cu nos a bishita. Mi a keda 
asombra, pa e sistema cu Gardi tabata 
caricia mi. Ora cu mi a realiza cuantor 
e oloshi ya tabata marca, mi a grita 
Gardi, cu mi ta desea pa bai mi cas. 
Pero e la hari mi den mi cara y a bisa: 
"Aino, no bisa mi algo asina estupido. 
Un mucha muher di e decente ey, bo 
no ta toch! Bo ta pertenece awor pa 
semper na mi persona. No haci 
siquiera cu bo no ta di acuerdo cu mi. 
Di awor padilanti bo ta mi mucha 
muher, si bo ta gusta of no!" 


Y Gardi ta tin su razon, aunque mi no 
aexpresa esey na su persona. Mi tatin 
e deseo grandi pa por keda serca 
Gardi, pero mi tabata recorda, con 
tristo mi a laga mi mama na cas, 
prome cu mi asali e anochi ey. Tambe 
mi pensamento tabata ser dirigi riba 
mi tata, cual sigur lo keda intranquil, 
siminoregresa cas. Diripiente tambe 
mi a despierta completo for di e 
alcohol, na momento cu Gardi a gara 
mi tene cu tur su forza. Mi por a 
compronde, ta kico tabata su intencion. 
Mi kier a huy for di e camber, pero 
envano. E la pusha mi riba e cama, y 
a cuminza haci loque cu e tabata kier 
cu mi persona. Mi a sinti con mi 
garganta tabata perde su rosea, y cu si 
mi trata na defende mi mes, cu esey 
no lo logra su valor. Despues cu e la 
cumpli cu su deseo sexual, e lalaga mi 
riba cama. E la bisti su mes y a bai na 
e porta, y abandona mi. Mi por asinti, 





TIPETOP 
AGENTES 


Un caluroso 


deseo ta bai pa e 


pueblo di 
Aruba 
pa un 
Feliz Aña 1998 


con e la sera e porta di parti pafor na 
yabi. Mi a encontra mi mes den un 
situacion sin salida. Mi a realiza, cu 
si mi grita toch esey no ta alcanza su 
valor. E zonido di e musica di e club, 
cu ta kedando bou di nos, tabata 
mucho fuerte pa mi gritamento ser 
tendi. Mi kier a bula for di bentana, 
pero no tabata posible. E bentana 
tabata hopi bon sera. Asina mi a pasa 
e anochi completo, cueimagennan di 
mi mama y tata. Mi por a mira den mi 
pensamento con tristo y preocupa nan 
tabata ta, pa mi persona como nan yiu 
muher. 


Sinembargo e anochi ey, mi a logra 
pega soño di tanto cansancio. Mi a 
lanta, na momento cu e porta di e 





camber a ser habri. Gardi a cana 
drenta den e camber. Den su man e ta 
tin den un saco cu algun sandwich di 
ham y keeshi, tambe un caha poco 
plat. E la pone mi sinta riba cama, y 
a laga mi mira e contenido di e caha. 
Ta tin algun paña di interior sexy, 
tambe varios buki di sex y algun otro 
porqueria, cu no tabata un regalo pa 
regala un mucha muher. Despues cu 
un hari falso a forma riba su cara, e la 
dirigi su mes na mi persona, bisando 
e siguiente: "Esey bo no a spera no? 
Pero ser un bon mucha muher pa mi, 
y haci loque mi ta desea di bo, y nada 
serio no ta bai pasa bo! Cu un curpa 
asina bon forma, nos lo forma un bida 
increible, si bo haci bo trabou bon, cu 
e clientenan cu mi lo trece pa bo. Eta 


COASTAL SERVICE CENTER 


l AIKY CROES 


| Cu e ana 1998 
"lo ser bendiciona | 


Tỉ 
| 
AN a pa Aruba por 
goza di un 
Bon Ana 

CHARLIE'S 
Self Service& Liquor Shop 


ON 


un trabou cu sigur bo lo bai gusta. Bo 
mester percura pa semper bo por 
brinda e clientenan cu mi ta trece pa 
bo, un anochi placentero y diverticion 
di sex, pa nan por keda satisfecho pa 
e placa cu nan a paga. Mi tin sigur, cu 
bo curpa lo bai haci di nos negoshi un 
exito total. E tactica bo tin caba, pa 
nos por logra haya hopi cliente mes." 
Mas despues den siman, Gardi a keda 
mira con mi tabata prepara mi mes, 
huntando mi boca cu e lipsticknan cu 
e la trece pa mi. E mes tabata percura 
pa mi curpa no haci falta di parfume. 


Mitabata completamente den su poder. 
Asina tambe mi bida como un 
prostituta a cuminza. Mi tabata desea 
pa mi ta na cas atrobe serca mi 

Caribbean Store 


Tur clase di liquores y cervez frieuw. 
Tur marca di refresco y juice. 
Diferente clase di snacks. 
Comestibles di alta calidad. 
Tambe nos tin cervez na caha. 


Ta desea e Pueblo di Aruba 





Bo cas di cervez 
ta desea 


e comunidad 
di Aruba 
Un Feliz 
Ana 1998 





mayornan. Pero Gardi ta tin mi 
completo den su poder diabolico. Un 
poco siman despues, nos a muda pa un 
cas grandi y luhoso. Cuanto placa 
Gardia gana cu mi trabou obligatorio 
como prostituta, mi no tin ningun idea 
di esey. Pero pa loque e tabata cumpra 
y tabata permiti su mes, mester ta hopi 
placa mes. Hasta dos mucha muher 
lesbiana e la yega di trece, pa mi por 
a satisfacenan den cama. Despues di 
algun tempo, e la pone mi na altura, 
cu e no por usa mi servicio mas. E la 
logra di encontra un mucha muher 
mas joven cu mi persona. Unda pa bai 
e ora ey, mi no tabata sa. Pero 
sinembargo mi tabata sumamente 
contento, cu mi no tabata ser amenasa 
mas pa Gardi, cu e lo asesina mi 


Un feliz ana 1998 


yena cu bendicion 


mama, si mi mester nenga di bai cama 
cu suclientenan. Mi tabata sin destino, 
y placa tambe a cuminza caba cu mi. 


Mia yega di haya hopi regalo cara for 
đi Gardi y tambe for di e clientenan. 
Talvez nan ta regalonan cu por a bin 
for di cualquier hortamento. Pero pa 
acudi na un polis mi no ta kier a haci 
esey. Ademas no ta e polisnan nan 
asunto, ta for di unda e regalonan 
costoso por a sali. Na mi cas mi no 
kiera baimas. Mi mayornan hamas lo 
pordona mi, y si nan mester haci esey 
mes, hamas mi mama y tata lo lubida, 
con mi a mancha nan honor. Aunque 
cu Gardi a bandona mi persona, 
sinembargo e tabata persigui cada 
paso cu mi mester haci. Eno por a haci 
otro tampoco, como cu mi tabata su 
entrada principal, loque tabata trata di 
placa. Mi mayornan un vez so, mi a 
yega di mira nan. Mi a encontra cu 
nan riba caya, pero mi a haci igual cu 
mi no a conoce nan. Pasobra si mi a 
bai saluda nan y a drenta den un 
combersacion cu mi mayornan, lo mi 
a hundi den e suelo di verguenza. Tur 
e aventura escandaloso aki, ya a tuma 
lugar pa mas cu cuatro aña pasa. 
Aunque cu mi no ta traha e trabou di 
prostituta mas, mi no por a kita e 
mancha scur cu a yega di cubri mi 
curpa. Mia hunga cu mi curpa, aunque 
cu mi no kier a haci esey nunca. Mi 
mayornan ta tin tur nan razon cu nan 
consehonan. Pero mino tabata kier a 
acepta nan preocupacion pa mi como 
nan unico yiu. Mi tin sigur cu nan lo 
acepta mi atrobe braza habri den nan 
cas. Tanto mi mama y tata a haya tur 
nan razon. Pa grandi cu mi a sinti mi 
mes, a resulta cu mi tabata un mucha 
muher chiquito y inocente. Siencaso, 
Cu si mayan mi mester muri y nace 
atrobe, for di mi mes un mayornan, 
anto si hamas mi lo comete un error 
asina grave. Lo mi obedece mi 
mayornan honradamente cu tur mi 
stimacion. Pero e tempo tan bunita 
den compania di mi mayornan, pa mi 
talvez hamas lo regresa. 


HELEN Y E HOMBER DRACULA 


Tabata riba un diabierna anochi, na momento cu Helen Noble di 44 aña, a encontra su mes den un discusion fuerte 
cu su esposo. Tur e pleitamento entre Helen y su casa, a principia un anochi promer, despues cu nan dos a acudi na 
un fiesta. E anochi ey e corazon di Helen por a sali for di lugar, na momento cu durante e fiesta, e por a mira con e 
homber cu tanto e la confia, tabata haci locura cu'n muher joven y casi no a pone atencion riba su persona. Durante 
e mainta cu a sigui, nan dos a bolbe coi palabra duro cu otro, pa cual su casa a hala Helen su atencion, cu ta mihor 


e sali, y bai dal un paseo pa busca un poco aire fresco pa e por calma su mes. 


Helen a dicidi di tende e conseho di 
su casa, y a bai rumbo pa e parque cu 
ta kedando serca di Long Eaton, na 
unda e ta bibando. Helen a keda cana 
den e parque casi e dia completo. Na 
momento cu e atardi a drenta, Helen 
a dicidi di bai sinti riba un banki den 
e parque. E anochi a drenta, y Helen 
a dicidi pa no bai su cas ainda, pa di 
e forma ey, e por duna su casa un 
spanto. Despues Helen a lanta for di 
e banki, y adicidi pa cana un poco mas 
den e parque. E tabata sinti su mes 
nervioso, como cu e ta tin miedo, pa 
su casa no bandona su persona cu un 
otro muher. E luznan den e parque 
tabata mandando e claridadnan artifi- 
cial. E parque riba e anochi ey tabata 
bandona, y casi bo no tabata mira 
ningun movecion di hende. Pero esey 
no por a kita e furiosidad cu a ocupa 
e corazon di Helen. E no por 
compronde, ta di con su casa, mester 
a dedica casi henter e anochi di e 
fiesta, na un mucha muher joven. 
Helen tabata leu den su pensamento, 
y no aripara cu ta tin un peligro tabata 
sperando su persona. 


E mes un anochi ey, Arthur Bowley 
tabata scondi den e mesun parque ey, 
tras di algun mata halto. Arthur a saca 
un botter chiquito di whisky for di su 
saco, y a dal un bitter, pa e por haya 
e curashi necesario cu e mester, pa e 
por cumpli cu loke cu e kier bai 
comete. E tin un deseo fuerte pa haci 
amor cu un hende muher. Pa e motibo 
ey, e la dicidi pa trata na viola un 
muher. Algo cu Arthur a yega di 
comete varios vez caba. Arthur sa 
exactamente e lugar di mas mihor den 
e parque, pa e por cumpli cu su deseo. 





Helen Noble 


Mas o menos, pa banda di 7or di 
anochi, a pasa tres mucha muher 
joven ey banda caba, di e edad varia 
entre diezocho y binti aña. Pero Arthur 
no a preocupa su mes cu nan, como cu 
e tabata prefera un muher di trinta aña 
y si ta posible un muher di cuarenta 


aña. E ultimo vez cu e la abusa 
sexualmente di un mucha muher di 17 
aña, e la ser detene pa polis, pa cual 
e la ser condena cu un castigo di 6 aña 
den prison. 

Ta pa e motibo ey, e tabata prefera un 
muher di mas edad riba un mucha 

muher joven, como cu un muher di un 
edad mas halto, no lo bai grita asina 
facil. Ademas un muher di un edad 
avanza, lo tin e miedo pa no conta su 
casa nada, pa di e manera ey, su casa 
no bai denuncia e caso na polis. Y si 
encaso, e viola un muher, y sie mester 
serentrega na polis, y e mesterpresenta 
dilanti huez, su abogado por defende 
su persona, cu ta e muher ey mes a 
duna su cooperacion. 


Helen durante e anochi ey, ningun 
momento por a hiba di pensamento, 
cu ta tin un peligro cu ta rondona su 
persona. Diripiente un man di un 
manera fuerte a gara Helen di atras. 
Cu su man robez, Arthur a tapa e boca 
di Helen, pa evita cualquier 
gritamento. Mas liher cu Arthur tabata 
por, e la hisa e bistir di Helen riba su 
cabez, y despues e la lastra e dama un 
poco mas leu den e parque. Na e 
momento ey, Arthur tabata igual cu 
un animal completamente hambra. 
Di un forma bruto, e la ranca e panty 
for di e curpa di Helen, mientras cu su 
victima di un manera fuerte, a trata pa 
defende su mes. Pero e esfuerzo cu 
Helen a haci tabata envano. Un rato 
despues Helen pora sinti cone homber 
di un forma bruto, a logra penetra den 
su curpa. Arthur a scheur e brassiere 
di Helen, y domina pa deseo sexual, 
Arthur a morde e muher di un forma 
cruel den su pecho. E homber pa 
loque cu e la comete cu Helen, tabata 
peor cu'n dracula. Na momento cu 

Arthur a logra alcanza su climax, e la 
keda tene Helen pa e no core bai. 
Despues di algun rato, Arthur a bolbe 
cuminza morde e pechonan di Helen 
pa diferente vez. Un vez mas e la 
bolbe abusa di Helen, y despues e la 
lanta for di e curpa di Helen, pa cual 
e la haci algo inhumano. Mientras cu 
Helen tabata yora pa loque e la 
encontra su mes aden, y tambe pa e 
dolornan cue abusador a comete na su 
pechonan, Arthur a pone su pianan 
riba lomba di Helen, y a cuminza 
drecha su mes pa huy for di eynan. E 
la tira un bista rond; no ta tin ningun 
hende den vecindario. Despues 
Arthur a bisa e siguiente na Helen: 
"Tende mi bon, pa loque mi tin cu bisa 
bo. Enverdad, mi a divirti mi mes, di 
un forma hopi grandioso mes cu bo 
curpa. Mi no ta gaña bo, pero bo ta un 
muher hopi excelente , pa cual mi a 
ser obliga, pa goza cuanto cu mi ta por 
di bo curpa. No tuma mi na malo, cu 
mi a provecha for di bo curpa contra 
bo deseo, den mi caso esaki ta algo 
normal. Milo bai awor, pero siencaso 
bo bida ta pertenece di algun valor, 
anto percura pa bo keda drumi ey bou 
pa cinco minuut largo." Despues di e 
palabranan ey tambe, Arthur a core 
bai direccion pa e salida di e parque, 
y a desaparece for di eynan. Arthur a 
drenta den su auto y cu un velocidad 
halto e la bai rumbo pa su cas. 


Un ora despues Arthur ta den e cas di 
su amiga, Charlotte Childs di 32 aña 
di edad. Charlotte a keda dirigi su 
miradanan den direccion di su amante 


y despues a bisa: "Arthur, mi ta kere 
cu atrobe bo a yega asina leu, no ta 
asina? Mi ta avisa bo, cu e proximo 
vez cu nan lo detene bo, nan lo sera 
bo sigur pa diez aña largo den prison!" 
"Pero mi amor, mi ta tin mester di un 
otro muher!" 

"Pakico, mi mes como bo muher, no 
ta duna bo bastante den cama!" "Esey 
ta berdad Charlotte, pero bo mes sa, 
tin vez cu mi ta prefera un otro muher. 
Ademas como homber, ainda mi ta 
yena cu energia, pa mi por laga bo 
goza un mundo aki un rato riba cama. 
Mi no sa faya nunca, y di esey mi tin 
sigur di mi mes." 

Arthur probablemente no tabata na 
altura, di tur e tacticanan cu e 
autoridadnan sa usa, pa por detene un 
culpable den e caso ey. 
Anteriormente tambe Arthur a yega 
di morde su victimanan na pecho, 
aunque cu e potretnan di e heridanan, 
cu e la laga atras, nunca no a yega di 
ser usa den sala di corte. E pruebanan 
tabata asina sigur, pa e persona Cu a 
morde su victimanan, cu nan por a 
logra detene e abusador, dentro di un 
corto tempo. Ademas Arthur nunca 
por a yega na pensa, cu e imprenta di 
su dientenan tabata den poder di e 


autoridadnan policial. Einvestigacion 
cu e polisnan a haci den vecindario, 
na unda e violacion a tuma lugar, no 
a duna ningun resultado. Pa e motibo 
ey, e polisnan a tuma e decision, pa 
tuma varios potretnan di e heridanan 
die pecho di Helen. Despuese polisnan 
a manda e potretnan pa departamento 
di archivo. 

Tan pronto cu e brigadier Philip 
Humpreys a termina di mira e 
potretnan, cu e la bisa lo siguiente: 
"Esaki sigur ta trabou un vez mas di 
Dracula. Ehomber maniaco cu mester 
tin placer pa morde pechonan di su 
victimanan. 

Na momento cu e polisnan a presenta 
na cas di e amiga di Arthur, y a haya 
di tende cu e lo ser aresta como 
sospechoso di violamento, e la hari y 
a bisa e polisnan lo siguiente: "Ami 
sospechoso! Mi tin prueba cu esey 
nunca no portae caso. Ademas mi tin 
un bon alibi, como cu durante e anochi 
ey, mi tabata cu mi amiga riba cama." 


Aunque cu Arthur a protesta 
fuertemente, sinembargo e dos 
polisnan a hiba e sospechoso hunto cu 
nan. Durante oranan di anochi, e 
potretnan a ser ricibi na oficina di e 
autoridadnan policial for di e 
departamento di archivo. Imme- 
diatamente nan a cuminza igualanan, 
cue potretnan di e pechonan di Helen. 
A keda solamente un pregunta na e 
momento ey, cu si e Hueznan lo bai 
acepta esakinan como prueba. 

Den sala di corte e Huez Douglas a 
declara, cu e potretnan ta un prueba, 
cue violamento di Helen a serhaci pa 
Arthur. E huez a bisae siguiente cu un 
voz halto: "Si e homber aki, Arthur, 
morde un hende, semper e ta laga dos 
buraco atras cu ta hopi riparable mes. 
Por ser bisa, cu e delito baho ey a ser 
comete pa e homber Dracula." 

Na e momento ey, Charlotte bou di 
huramento a declara lo siguiente: 
"Esey ta un mentira, como cu durante 
cu e violacion a tuma lugar, Arthur 
tabata drumi serca mi ariba cama. 
No," Charlotte a bolbe bisa, "esun cu 


ROB'S TIRE 


& 


SERVICE CENTER N.V. 


a viola e muher ey, nunca por ta 
Arthur!" 

E abogado di Arthur, Sr. Brian 
Applebey, a desaproba e igualacion 
die potretnan bisando e siguiente: "Si 
enverdad e mordinan ey a ser causa pa 
un hende, anto lo ta sumamente 
peligroso pa basa un condenacion pa 
medio di e potretnan, pa culpa mi 
cliente como esun responsable, pa e 
hecho ey. Mi ta convenci cu un otro 
homber tambe por a laga e marcanan 
ey atras." 

Segun e abogado, Sr Brian, cu e 
expertonan entre nan mes, no a bai di 
acuerdo cu otro, cu un imprenta di 
diente por ta usable como medio pa 
identifica un persona. Pa un rato a 
reina un silencio den sala di corte, cu 
bo por ascucha un feneta cai abou. Na 
e momento ey ta igual, cu tur esnan 
presente a tene nan rosea aden, pa no 
perde nada di loque e huez lo bai 
declara. "Mi tin sigur di loque mi ta 
bai expresa awor," e huez kibrando e 
silencio a bisa, "no tin ningun prueba 
di e marcanan laga atras riba e curpa 
di Helen Noble, ta identico cu esun di 
e acusado. Pero si ta posible, cu un 
otro persona por a laga e mesun 

marcanan di diente atras, anto e 
acusado mester ser laga liber." 


Den menos cu un ora e huradonan a 
yega na conclusion, cu Arthur Bowley 
ta e persona culpable pa e mal hecho 
cu e la haci cu Helen Noble. 

E huez a tuma palabra expresando e 
siguiente: "Mi ta completamente di 
acuerdo cu e huradonan. Como cu 
mester ta un casualidad hopi grandi, 
cu un otro homber tambe por laga e 
mesun marcanan di mordi atras. Bo 
persona, Arthur Bowley, ta e cul- 
pable, pa e abusamento sexual cometi 
na Helen Noble. Bo lo ser condena 
cu'n castigo di ocho aña di prison." 
E dentistanan tabata completamente 
di acuerdo cu e decision tuma pa 
huez, mientras cu un di nan a bisa e 
siguiente: "Mescos cu no ta existi 
ningun typemachine cu ta type e mesun 
letternan, y manera tambe ta conoci, 
cu no tin ningun hende cu ta pertenece 
di e mesun fingerprint, asina tambe e 
marcanan di un planta di diente, ta un 
manera sublime pa identifica un per- 
sona. E culpable a reda su mes, pa 
medio di e mordinan cu e la haci cu su 
victima den e parque. 

